| Medaljeoversikt |
| --- |
| Konkurrerte for Trinidad og Tobagos flagg Trinidad og Tobago |
| Friidrett |
| Friidrett VM i friidrett |
| Bronse | 2015 Beijing |  4x400 m |
| Friidrett CARIFTA Games |
| Gull | 2017 Willemstad |  100 m (U20) |
| Gull | 2017 Willemstad |  200 m (U20) |
| Gull | 2016 St. George's |  100 m (U20) |
| Friidrett U20-VM i friidrett |
| Bronse | 2016 Bydgoszcz |  100 m |
| Friidrett Panamerikansk juniormesterskap i friidrett |
| Gull | 2017 Trujillo |  100 m |
| Gull | 2015 Edmonton |  100 m |
| Friidrett Ungdoms-VM i friidrett |
| Sølv | 2015 Cali |  100 m  |

**Khalifa St. Fort** (født 13. februar 1998) er en trinidadisk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun kun deltok på 4 × 100 meter stafett der hun tok bronse.

Bakgrunn
--------

Hun er født i Florida i USA, og har vokst opp i Miami sammen foreldrene og en yngre søster, der hun gikk på St. Thomas Aquinas High School. Hun begynte med friidrett 13 år gammel, men oppnådde ikke de resultatene hun ønsket, så hennes far kontaktet OL-medaljør Ato Boldon for å få hjelp. Boldon trente henne, og på én måned forbedret hun sin personlige rekord på 100 meter fra 12,3 til 11,5 sekunder.

Idrettskarriere
---------------

### 2014

St. Fort ble nasjonal juniormester på 100 meter i 2014.

### 2015

Hun debuterte internasjonalt i Ungdoms-VM i friidrett 2015 i Cali i Colombia. Der fikk hun sølv på 100 meter, med ny personlig rekord på 11,19 sekunder, kun slått av Candace Hill fra USA. Hun vant 100 meter under Panamerikansk juniormesterskap i friidrett 2015 i Edmonton i Canada. 

I VM i friidrett 2015 deltok hun på Trinidad og Tobagos stafettlag på 4 x 100 meter. I innledningsheatet satte de nasjonal rekord på 42,24, der St. Fort løp sisteetappen, og i finalen overtok Semoy Hackett hennes plass, og de løp inn til bronsemedalje og ny nasjonal rekord på 42,03. St. Fort fikk også bronse i denne stafetten, selv om hun ikke løp i finalen.

### 2016

St. Fort deltok på 100 meter under U20-VM i friidrett 2016, og løp inn til bronsemedalje på tiden 11,18. Hun vant 100 meter under CARIFTA Games 2016, i U20-klassen. I det nasjonale mesterskapet i friidrett fikk hun gull på 4 x 100 meter stafett. 

Trinidad og Tobago kom på femteplass på 4 x 100 meter stafett under Sommer-OL 2016 i Rio de Janeiro, og St. Fort løp der både i innledningsheatet og finalen. 

### 2017

I april vant hun 100 og 200 meter i U20-klassen under CARIFTA Games 2017. Hun representerte Trinidad og Tobago under Stafett-VM i friidrett 2017, men de fullførte ikke innledningsheatet på 4 x 100 meter. I juli vant hun 100 meter under Panamerikansk U20-mesterskap i friidrett, foran Rebekah Smith og Symone Mason fra USA. I VM i friidrett 2017 ble hun slått ut i innledningsheatet på 100 meter, og Trinidad og Tobago kom på sjetteplass på 4 x 100 meter stafett.

### 2018

Hun deltok i Samveldelekene 2018, og kom der på sjetteplass på 100 meter og fjerdeplass på 4 x 100 meter. 

### 2021

Hun representerte Trinidad og Tobago på stafettlaget på 4 × 100 meter under Sommer-OL 2020 arrangert i Tokyo der laget ikke kvalifiserte seg til finalen.

Referanser
----------

1. ↑   World Athletics Database, World Athletics utøver-ID 280760, oppført som Khalifa St Fort[Hentet fra Wikidata]
2. ↑  «Profil hos Samveldelekene 2018». Arkivert fra originalen 1. mai 2018. Besøkt 6. juni 2018.
3. 1 2  Daily Express - *In her own words: I am Khalifa St Fort — The future of T&T’s track and field*, besøkt 6. juni 2018.
4. ↑  IAAF - *100 metres girls*, besøkt 6. juni 2018.
5. ↑  RunnerSpace.com - *Khalifa St. Fort Returns From the IAAF World Championships with Bronze 2015*, besøkt 6. juni 2018.
6. ↑  MileSplit.com - *Khalifa St. Fort Turns Pro!*, besøkt 6. juni 2018.
7. ↑  «Athletics – 4 x 100 metres Relay, Women - Results Summary» **(engelsk)**. olympedia.org. 5. august 2021. Besøkt 21. oktober 2021.

Eksterne lenker
---------------

* (en) Khalifa St. Fort – Olympics.com Rediger på Wikidata

* (en) Khalifa St. Fort – Olympic.org Rediger på Wikidata

* (en) Khalifa St. Fort – Olympedia Rediger på Wikidata

* (en) Khalifa St. Fort – World Athletics Rediger på Wikidata

* (en) Khalifa St. Fort – Diamond League Rediger på Wikidata

  


| * v
* d
* r
Friidrett Utøvere fra Trinidad og Tobago under VM i friidrett 2015 |
| --- |
| Menn | 
* Keston Bledman
* Machel Cedenio
* Jehue Gordon
* Lalonde Gordon
* Kyle Greaux
* Deon Lendore
* Renny Quow
* Jarrin Solomon
* Mikel Thomas
* Keshorn Walcott

 |
| Kvinner | 
* Michelle-Lee Ahye
* Kelly-Ann Baptiste
* Cleopatra Borel
* Kamaria Durant
* Reyare Thomas
* Semoy Hackett
* Sparkle McKnight
* Khalifa St. Fort

 |